คือพอดีว่ากินยาคุมฉุกเฉินแล้วใน1อาทิตไม่มีอาการใดๆเลยค่ะปกติทุกอย่างแต่มีตกขาวเยอะ แบบนี้คือท้องไหมค่ะ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ในบางรายอาจไม่มีเลือดออกก็ได้ค่ะ ทั้งนี้ การมีหรือไม่มีเลือดออก ไม่ได้เป็นการบอกว่าจะมีการตั้งครรภ์เกิดขึ้นหรือไม่หากต้องการที่จะทราบว่า มีการตั้งครรภ์หรือไม่ ก็ต้องตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ ผลที่ได้จึงถือว่าแน่นอนค่ะ